Ramón

Ramón Torres Andresen (født 1998) er en norsk sanger og låtskriver, kjent under artistnavnet Ramón. Han er kjent for sangen «ok jeg lover» og oppfølgeren «17. mai».

Utdanning og karriere 
Andresen er fra Ski i Akershus. Han gikk musikklinjen på Ski videregående skole, og studerte låtskriving og produksjon ved Høyskolen Kristiania.

Han deltok i 2016 på TV 2-talentprogrammet The Stream, hvor han kom til femteplass. Han signerte senere samme år med Warner Music. Neste år, i 2017, sang han årets BlimE!-låt, «Venn» i samarbeid med musikerduoen TRXD.

I 2020 slapp han EP-en Hvis jeg våkner opp igjen, og i 2021 slapp han EP-en Smile pent, stå i ro.

Sommeren 2021 gikk han viralt på videodelingstjenesten TikTok, med en video der han forteller om at han har et «badeproblem». Videoen har per 31. oktober 2022 2,7 millioner visninger.

10. juni 2022 slapp han og Victor Leksell sangen «Leilo Brenner» sammen. Sangen ble innspilt på Spotify sitt studio i Stockholm. Uken etter framførte han på VG-Lista på Rådhusplassen, sammen med Leksell. 

I februar 2022 opplevde han større suksess med sin singel «ok jeg lover», som etter 24 timer slo rekorden for mest Spotify-avspillinger i løpet av ett døgn i Norge, med  avspillinger. Andresen utga sitt debutalbum Så klart det gjør vondt den 30. september 2022 med Universal Music. Albumet lå på første plass på VG-Lista Topp 40 Album i to uker. Det ble godt mottatt av offentligheten, men fikk blandet mottagelse av musikkritikere. Han ble nominert til to priser foran P3 Gull i 2022: årets artist og årets låt for «Ok, jeg lover». Han vant Spellemannprisen 2022 i klassen årets musikkvideo for videoen/kortfilmen Så klart det gjør vondt, regissert av Nicolai Gundorff Asmussen, og var i tillegg nominert i klassene årets gjennombrudd for albumet årets låt for «Ok jeg lover». Han fikk Musikkforleggerprisen 2023 i klassen årets mest spilte låt «Ok jeg lover» sammen med .

Personlig liv 
Andresen bor på Grünerløkka i Oslo. Han definerer seg selv som homofil, og har kjæreste. De møttes på Tinder, og kjæresten jobber også innen underholdningsbransjen.

Diskografi 
 Når Er Det Over? (Sadbois, 2020) EP
 Hvis jeg våkner opp igjen (Sadbois, 2020) EP
 Smile pent, stå i ro (Sadbois, 2021) EP
 Så klart det gjør vondt (Universal, 2022)

Referanser

Eksterne lenker 
 
 
 

Norske sangere
Norske låtskrivere
Vinnere av Spellemannprisen
Fødselsdato ikke oppgitt
personer fra Nordre Follo kommune